Изработват се два основни вида циркониеви коронки, които имат своите различни предимства. Единият тип циркониеви коронки се изработва само от циркониев диоксид, тоест без участието на други материали. Това са изключително здрави циркониеви коронки и най-често се употребяват при пациенти, на които липсват зъби в задната част на устната кухина или пък имат такива, които са счупени или деформирани, но отново се намират в задната, по-невидима част от усмивката. Това е така, защото другият вид циркониеви коронки е по-естетичен, а при изцяло циркониевия тип предимството е здравината.
Вторият вид циркониеви коронки се изработват не само от циркониев диоксид, но в направата им участва и порцелан (керамика). Поради тази причина тези циркониеви коронки се наричат циркониево-керамични. Те се оказват по-уместният избор за предните видими зъби, защото придават максимално естетичен външен вид на усмивката. Причината за това е, че комбинацията между двата материала – цирконий и керамика – успява да постигне красивия и максимално естествен външен вид, като имитира естествените слоеве на зъба. Сред свойствата на керамиката е това, че тя пропуска светлината, а не я отразява – също както емайла на естествените зъби, докато основните свойства на натуралния минерал цирконий са неповторимата му здравина и съвместимостта му с човешкия организъм. Комбинацията между двата материала се оказва най-ефикасна при изграждането на здрави коронки и красива усмивка. Тя е най-доброто от двата свята – изкуството на естетиката и най-новите технологии.